AIŠKINAMASIS RAŠTAS

Dėl privatizavimo objekto, nuosavybės teise priklausančio Molėtų rajono savivaldybei, išbraukimo iš Privatizavimo objektų sąrašo

1. Parengto tarybos sprendimo projekto tikslai:

Sprendimo projekto tikslas - išbraukti iš Privatizavimo objektų sąrašo, patvirtinto Lietuvos Respublikos Vyriausybės 2015 m. vasario 11 d. nutarimu Nr. 161 „Dėl Privatizavimo objektų sąrašo patvirtinimo“, privatizavimo objektą: Molėtų rajono savivaldybei nuosavybės teise priklausančias uždarosios akcinės bendrovės „Malatūnas“, kodas 167571135, buveinė: Molėtai, Moletūno g. 5, 792 paprastąsias vardines akcijas, kurių vienos nominali vertė – 1,45 Eur, ir tai sudaro 20,01 proc. UAB „Malatūnas“ įstatinio kapitalo.

1. Siūlomos teisinio reguliavimo nuostatos:

Sprendimu teisinio reguliavimo nuostatos nėra nustatomos.

1. Laukiami rezultatai:

Sprendimas bus pateiktas VĮ Turto bankui. Sprendimas reikalingas rengiamam Lietuvos Respublikos Vyriausybės 2015 m. vasario 11 d. nutarimo Nr. 161 „Dėl Privatizavimo objektų sąrašo patvirtinimo“ pakeitimo projektui.

1. Lėšų poreikis ir jų šaltiniai:

Lėšos poreikio nėra.

1. Kiti sprendimui priimti reikalingi pagrindimai, skaičiavimai ar paaiškinimai.

Vadovaudamasi Privatizavimo procedūrų vykdymo tvarkos aprašo, patvirtinto Lietuvos Respublikos Vyriausybės 2014 m. spalio 23 d. nutarimo Nr. 1131 „Dėl privatizavimo procedūrų vykdymo tvarkos aprašo patvirtinimo“ 132 punktu, Molėtų rajono savivaldybės administracija 2023 m. sausio 26 d. raštu Nr. B22-283 „Dėl informacijos pateikimo apie savivaldybei nuosavybės teise priklausančių akcijų privatizavimo sandorį“ (toliau – raštas), informavo VĮ Turto banką, kad 2023 m. sausio 13 d. skelbtas Privatizavimo objekto – Molėtų rajono savivaldybei nuosavybės teise priklausančių 792 paprastųjų vardinių uždarosios akcinės bendrovės „Malatūnas“, kodas 167571135, buveinė: Molėtai, Moletūno g. 5, akcijų (20,01 % įstatinio kapitalo), kurių kiekvienos nominali vertė yra 1,45 Eur – viešas aukcionas įvyko. 2023 m. sausio 26 d. Pirkėjas pasirašė privatizavimo objekto pirkimo-pardavimo sutartį, sumokėjo visą kainą. Kitų privatizavimo sandoryje numatytų įsipareigojimų nėra. Taip pat raštu prašo iš Privatizavimo objektų sąrašo, patvirtinto Lietuvos Respublikos Vyriausybės 2015 m. vasario 11 d. nutarimu Nr. 161 „Dėl privatizavimo objektų sąrašo patvirtinimo“, išbraukti šį objektą.